b'\n_START_ARTICLE_\nProtoplazma\n_START_PARAGRAPH_\nProtoplazma ali pratvorivo je skupni naziv za \xc5\xbeivo vsebino celice, ki je pokrita s celi\xc4\x8dno steno. Pri evkariotih jo sestavljajo citoplazma in celi\xc4\x8dni organeli._NEWLINE_Protoplazma je praviloma brezbarvna snov, ki ima lastnosti "koloidne raztopine", kar pomeni, da gredo delci zaradi svoje velikosti skozi celi\xc4\x8dne membrane le deloma ali pa sploh ne. Je blago alkalna in vsebuje povpre\xc4\x8dno 70\xe2\x80\x9380\xc2\xa0% vode. Najmanj vode je v trosih in nekaterih semenih. Najve\xc4\x8d vode imajo celice plodov in vodnih rastlin (do 98\xc2\xa0%).\n_START_SECTION_\nZgodovina besede protoplazma\n_START_PARAGRAPH_\nBeseda \'protoplazma\' izhaja iz gr\xc5\xa1\xc4\x8dine protos za prvi in plasma pomeni nekaj, kar se lahko oblikuje._NEWLINE_Pojem protoplazma je prvi uporabil \xc4\x8de\xc5\xa1ki fiziolog Jan Purkinye leta 1839, v botaniko pa jo je prvi uvedel Hugo von Mohl \xc5\xa1ele leta 1846. Vloga celi\xc4\x8dnega jedra in delitev celic takrat \xc5\xa1e nista bili znani.'